**Motokross atgriežas Jaunpilī**

**11. jūlijā, Jaunpilī, Jaunpils mototrasē notiks Latvijas Junioru čempionāta, Zelta Mopēda čempionāta, Retro kausa un MX Dāmu kausa otrais posms motokrosā. Paralēli šim pasākuma norisināsies arī “2T” festivāls, kurā aicinām reģistrēties 2T 18+ un 2T 30+ klases braucējus no amatieru klasēm ar divtaktu motocikliem.**

Latvijas Junioru čempionāta pirmais posms aizvadīts 3. jūlijā Lubānā, kur bija ieradušies vairāk kā 200 motobraucēju. Skatīsimies, kā ies Jaunpils posmā, vai šoreiz ieradīsies tik daudz braucēju, vai varbūt vēl vairāk? To varēsim noskaidrot sacensību dienā.

Jaunpils mototrase ir īpaša ar to, ka organizators Ikars Leimanis šogad šeit trešo reizi uzņems sportistus. Jūnija otrajā pusē, divas nedēļas nogales pēc kārtas šajā trasē notika Jaunpils Amatieru čempionāts, Jaunpils Līgo kauss un Nacionālais kauss motokrosā. Tagad laiks Latvijas Junioru čempionātam.

Sarunā ar Latvijas Motosporta federācijas motokrosa komisijas locekli, “Camk Latgale” kluba vadītāju Aigaru Virzu, viņš pastāstīja, ka “Jaunpilī būs vēl spēcīgāks “Camk Latgale” komandas sastāvs. Domāju, ka savas klubu komandas pozīcijas neatdosim arī nākamajā posmā. Sportisti brauc un trenējās, viss notiek,” saka Aigars Virza. Klubā “Camk Latgale” vienmēr ir bijuši daudz sportistu un pēdējos gados arvien vairāk bērni un jaunieši. “Šogad Latvijas Junioru čempionātā esam gatavi gūt kārtējo klubu komandas uzvaru,” atklāj komandas vadītājs un atīzst, ka “pāris sportistiem ir traumas, bet sastāvs ir līdzīgs, tāpēc ir, kas aizvieto. Jaunpils trase dažiem sportistiem ir jau zināma, jo startēja Nacionālā kausa posmā. Cik zinu, tad Jaunpils trase ir diezgan tehniska. Domāju, ka viss būs labi. Trase visiem vienāda. Labus finišus un bez traumām!” tā Aigars Virza.

**Lūgums ņemt vērā to, ka ir mainīta DIENASKĀRTĪBA** <https://www.licences.lv/uploads/temp/1625650481-ljc-dienaskartiba-2021-0707.pdf>

**Latvijas Junioru čempionāta klases:** MX50 Vecākie (no 7 gadu vecuma), MX65 Jaunākie, MX65 Vecākie, MX85 Jaunākie, MX85 Vecākie, MX125, MX125B, MX2 Juniori, MX2 Juniori B, B/V Bērni.

Katras Latvijas Junirou čempionāta solo klases uzvarētājs tiks pie balvas no sacensību atbalstītāja SIA “Gumipro” riepas.

MX50 klases dalībniekeim balvas no AS “Dobeles dzirnavnieka”.

MX65 un MX85 klases sportistiem “holeshot” gardās balva no AS “Dobeles dzirnavnieka”.

**Zelta mopēda čempionāta klases:** ZM Retro mopēdi, ZM Sporta mopēdi, ZM 2A Standarts, ZM 2A Retro, ZM Meitenes, ZM45 Standarts (līdz 16 gadu vecumam), ZM45 Standarts (no 16 gadu vecumam).

**Retro kausa klases::** MX Retro 175, MX Retro 250, MX Retro 350, MX Retro 500, 2T 18+ un 2T 30+.

**MX Dāmu kausa klase:** MX Dāmas.

**Skatītājiem:**

Ieejas maksa: 5,- eiro

Bērniem līdz 12 gadu vecumam ieeja bezmaksas.

*Informāciju sagatavoja Luīze Vīksna (LaMSF)*